Foto: AFP AQShning sobiq prezidenti Barak Obama inson huquqlari muhofazasi yo‘nalishidagi Robert F. Kennedi nomidagi mukofotga munosib ko‘rildi. Tashkilot saytida shu haqida ma’lum qilindi. Obamadan tashqari shuningdek Discovery telekanali rahbari Devid Zaslav, tibbiy sug‘urta yo‘nalishidagi Humana kompaniyasi bosh direktori Bryus Brussard va Nyu-Jyersi shtati gubernatori Fil Myorfi ham Kennedi mukofotini qo‘lga kiritishdi. Bundan avval AQShning sobiq prezidenti Bill Klinton va uning turmush o‘rtog‘i Xillari Klinton, sobiq vitse-prezident Jo Bayden va aktyor Robert De Niro ham mukofot sovrindorlari bo‘lishgan.